Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 346

2. Követelmények Általános szakmai elvárások: A mesterjelölt ismerje: — a szakma gyakorlásához szükséges tevékenységek, műveletek célját, — a fentiek alkalmazását, legcélszerűbb sorrendjét, végrehajtásuk változatait, — a termékek elkészítésével kapcsolatos anyagmenynyiségi, űrtartalom-meghatározását, terület- és kerületszámítások elvégzését, — a kézi- és gépi szerszámok, a készülékek, segédeszközök szerkezeti felépítését, élezését és a velük szemben támasztott követelményeket, — a munkatárgyak méreteinek ellenőrzéséhez szükséges mérőeszközök működési elvét, a mérés technikáját, és a méréssel kapcsolatos elméleti tudnivalókat, — a termékek anyagát, rendeltetését, szerkezetét, működési elvét, a velük szemben támasztott követelményeket és ezek teljesítésének ellenőrzését, a rájuk vonatkozó szabványokat, — a termelés szervezését, a munkavállalás bonyolítását, az árajánlat készítését és a részletes költségkimutatás elvégzését, az önálló vállalkozás gyakorlása közben felmerülő közgazdasági, jogi, igazgatási, hatósági, egészségügyi szabályokat, előírásokat, — a selejtet okozó tényezőket, megelőzésüket és kiküszöbölésüket, — a szakma gyakorlatában használatos rajzfajtákat, rajzszabványokat, ábrázolásmódokat, a méretarányok, méretmegadások jelképes jelölését, a rajzokon megadott technológiai utasítások értelmezését, — a kádáripari termékek műszaki rajzainak elkészítését, — az általános munkavédelmi, biztonságtechnikai, elsősegélynyújtási, munkaegészségügyi, tűzrendészeti előírásokat, — a tűz megelőzésére vonatkozó intézkedéseket és a tűzoltás szabályait, a tűzoltó készülékek kezelését, — az elektromos áram élettani hatásait, az áramütés elleni védekezés szabályait, intézkedés módjait az elektromos áram által okozott baleseteknél, — a szakmára, munkahelyre jellemző környezeti szennyezéseket. 2.1. Szakmai elméleti követelmények A mesterjelölt ismerje és alkalmazza: — a szakmára, munkahelyre érvényes munkavédelmi előírásokat, — a szakmára vonatkozó biztonsági előírásokat a munkafolyamatokban, — a baleseteknél és tűzeseteknél alkalmazandó intézkedéseket, az elsősegélynyújtás szabályait és azok végrehajtásmódjait, — a mérgező anyagok, gyúlékony anyagok kezelésére vonatkozó előírásokat, — a környezetszennyezést csökkentő eljárásokat és módszereit, — nedvességtartalom meghatározása műszerrel vagy tapintással, szaglással. A mesterjelölt tudja a munkafolyamatot megtervezni és előkészíteni, a munka eredményeit értékelni. Részletesen: — a munkafolyamatok meghatározása és egyeztetése a szóban és írásban közölt adatok szerint, valamint a munkafolyamat megvalósításának biztosítása, — információk begyűjtése a gyártáshoz, — az alap- és segédanyag igény meghatározása a műszaki dokumentáció alapján, — az elkészítendő termék alapanyagainak kiválasztása a felhasználási céloknak megfelelően, — az alkatrészek elkészítéséhez alkalmas technológia, szerszámok, mérőeszközök, készülékek kiválasztása és előkészítése, — a munkahely előkészítése a munkafeladatok figyelembevételével, — a termék gyártási költségeinek becslése. 2.2. Szakmai gyakorlati követelmények — A műszaki dokumentációkat olvasni, felhasználni. Részletesen: = szabvány, műszaki leírás, műveletterv, szabásjegyzék, anyagnorma, nézeti és metszeti rajzok olvasása, értelmezése és felhasználása jártasság szintjén; — Az ellenőrzést és mérést elvégezni. Részletesen: = hosszúságok mérése 0,5 mm-es pontossággal, = szögek ellenőrzése fix szögmérővel (hajlásminta), = a felületi érdesség megítélése a felület szerepétől függően, = a munkadarabok alakhűségének ellenőrzése tűzőmintával, = az alkatrészek és szerkezeti egységek helyzetének ellenőrzése és beállítása, = csínsugár meghatározása a csín kerületének ismeretében, 2001/117. szám = az edény űrtartalmának mérése 0,5 l-es pontossággal, = a folyadékmegtartó képesség ellenőrzése feltöltéssel, = korhadt donga felismerése szemrevételezéssel vagy kopogtatással, = anyaghibák felismerése faanyagokban és vasalatokon, = nedvességtartalom meghatározása műszerrel vagy tapintással. — Kézi forgácsolással és alakítással, dongamegmunkálást és vasalatokat készíteni: = tükrös dongaanyag előállítása rönkfából, = máglyázás, szárítás elkészítése, = dongaválogatás elvégzése méret- és anyagminőség szerint, = darabolás elvégzése, = nagyoló megmunkálás bárdolással, = íves felületek kialakítása görbekéssel és gyalulással, = plánparalell (csavart) felületek és ezekkel derékvagy egyéb szöget bezáró élek gyalulása, = edényállítás elvégzése, = fejmagasság beállítása koflicolással, = tűzrakás, dongahajlítás, abroncsozás, kitüzelés, szintbeütögetés elvégzése oldalirányban, = bütügyalulás, belső és külső íves felületek gyalulása, csínvágás, fenékszél peremezése speciális gyalukkal, = fenékösszeállítás, = fenék összegezés, berajzolás, kanyarító fűrészelés elvégzése, = tömítés, gyékényezés, befenekelés elvégzése, = átmenő kúpos furatok és köldökcsaphely-furatok kialakítása természetes faanyagokban, = mázolás, lakkozás, ventúrozás elkészítése, = abroncsacél darabolása hidegvágóval, = abroncsacél lyukasztása lyukasztóval, = abroncsacél szegecselése kádárszegeccsel, = abroncsacél hajlítása, nyújtása (káfolása), = köracél darabolása vasfűrésszel és vágóval, = belső és külső menetek készítése fa- és fémanyagokba. — Javítási munkák végrehajtására az alábbi munkákat kell tudni végezni: = kifenekelés (felbontás), = átvizsgálás, hibabejelölés, = szétbontás, = penészes hordó javítása, = beszabás, csínvésés, = kiégetés (fából), kimosás, kikaparás, = átrakás. — Kiválasztani, használni, karbantartani és tárolni kell tudni az alábbi szerszámokat: = abroncshajtó kalapács (zecchammer), abroncshúzó, akonafúró, amerikai dongagyalu (amerikáner), félkézkalapács, belső dongagyalu (garb), belső edénygyalu (sab), bütüző (stemm) gyalu, fejsze, bunkó, csavarhúzó, csavarszorító, csípőfogó, csínvágó gyalu, csigafúró, darabolófűrész, dugóhúzó, egyes és kettős simítógyalu, eresztőgyalu (stossbankhobel), egyenes vonókés, görbe vonókés, fabunkó, fakalapács, faráspoly, fenékkihúzó, furdancs, fülfúró, fűrészfoghajtogató, fűrészreszelő, gyékényező kés, hasító fejsze, hasítóék, hasogató, harapófogó, hántológyalu (szarvasgyalu), hidegvágó, kanyarítófűrész, központfúró, laposfogó, laposvéső, lyukasztó, lyukfűrész, fenékszélgyalu, rókafarkfűrész, szekerce, színlőpenge, verőkés, drótkefe, gyökérkefe, kapacs. — Élezni kell tudni: = gyalukések, véső, fejsze, fűrészek, vonókések, hidegvágó, szekerce, kapacs, hasítóék, akonafúró, lyukasztó, körző, csavarhúzó, színlőpenge, harapófogó. — Felismerni, megválasztani, előkészíteni kell tudni: = a munkatermékek készítéséhez az alap-, segédanyagokat, félkész gyártmányokat, úgymint a fűrészárukat és erdei faválasztékokat akác, bükk, cser, erdei fenyő, eper, fűz, szelídgesztenye, gyertyán, jegenye-, luc-, vörösfenyő, nyár, nyír, hárs, tölgy, a farost és rétegelt lemezeket, faforgácslapokat, = a ragasztóanyagokat: glutin, kazeinenyveket, a műgyantaragasztókat, = a festékeket: olaj- és zománcfestékeket, alapozókat, lakkokat, hígítókat, = a fémből készült szerelvényeket, kötőelemeket, alapanyagokat: kéthegyű, bognár-, laposfejűszegek, facsavarok, metrikus csavarok, szalagacélok, gömbacélok, kádárszegecsek, lemezszegecsek, alátétek, fülek, fogantyúk, lágyhuzalok, csavaranyák, szorítótuskók, vörösréz lemez, hordóajtózár, = a tömítő- és egyéb anyagokat: gyékény, kenderkóc, drót- és kenderkötél, kénrúd, kén és lenmagliszt, = a segédanyagokat: csiszolópapírok, oldószerek, rugók, gumi, faggyú, ventúr. — Főbb munkatermékek: = folyadékos hordók: szállító-, tároló-, ászok, díszhordó, = egyenes dongájú edények: kútveder, szüretelő-, fürdő-, taposó-, káposztáskádak, virágdézsák, lúgzódézsa, rajnai kanna, csobolyó, fertálydézsa, töltike (tölcsér), itatópitli, kármentő, puttony, cserződob. — Szerszámgépeken forgácsolással és forgácsmentes alakítással munkadarabok megmunkálását elvégezni. 2001/117. szám Részletesen: — A gépbeállítás általános feladatai: = fordulatszám, előtolósebesség beállítása a felületi minőségtől függően, = a szerszám kiválasztása a vágási geometria alapján, = forgácsolási helyzet, fogásmélység meghatározása és beállítása. — Fűrészelés: = darabolás karos leszabó körfűrészgépen és szalagfűrészen, = pontos hosszméretre vágás szög alatt, páros körfűrészgépen, = szeletelés szalagfűrészen, = görbe vonalú vágás szalagfűrészen előrajzolás után, = körlap kivágása szalagfűrészen tüskén, = körlap kivágása tányérkörfűrészen. — Gyalulás: = lap/él egyengetés síkba-derékszögbe, egyengető gyalugépen, = pontos vastagsági és szélességi méretre gyalulás vastagoló gyalugépen, = élgyalulás sugárirányban egyengető gyalugépen egyenes és domború él esetén (hordódonga), = domború és homorú felület kezelése, = domború és homorú lapok gyalulása dongagyalugépen, = élgyalulás élgyalugépen. — Edényállítás: = palástdongák állítóabroncsba vagy állítóformába helyezése, csíptetése az alkatrészek helyzetétől függően, = bütüvonal vagy középvonal síkba állítása. — Főzés: = főzőkád feltöltése, főzővíz felfűtése, = edénypalást vízbe helyezése, főzése. — Hajlítás, palástösszehúzás: = sodronyhurok meglazítása, = hordópalást pozicionálása, sodronyhurok felhelyezése, = palástösszehúzás, húzató abroncs felhelyezés. — Abroncsok utánhúzása: = munkadarab felhelyezése befogása, = dongák szintbeütögetése (richtolás), = abroncshúzás. — Utántüzelés: = edény felhelyezése a hőközlő berendezésre, = felső edényvég lefedése, = utántüzelés, abroncsok meghúzása. — Marás: = munkadarabok beállítása és befogása (megvezetése) az alak és az anyagtulajdonságok figyelembevételével, = a szerszámok kiválasztása a megmunkálási eljárások, alapanyagok, profilok figyelembevételével, = a szerszámok beállítása és befogása, = természetes faanyagok megmunkálása 0,2 mm méretpontossággal, különböző marószerszámokkal asztalos marógépen vezetővonalzó mellett, valamint sablon alapján, gyűrű mellett, = kombinált kettős végmegmunkáló géppel bütümarás, gárbolás, csínmarás végzése, = kúpos gyalugéppel (marógéppel) bütümarás végzése, = kombinált fenéklapkészítő géppel fenéklap körbevágásának és peremmarásának végzése. — Fúrás: = köldökcsaphely furatok kialakítása hosszlyukfúrógépen, = átmenő, kúpos furatok kialakítása állványos fúrógépen, természetes faanyagokban. — Esztergálás: = a munkadarab befogóeszközeinek kiválasztása és felszerelése, = szerszámok kiválasztása, = a munkadarabok beállítása és befogása, = edénypalást esztergálása kézben tartott gyaluval, = edénypalást csiszolása. — Köszörülés: = szerszámok élezése kézi köszörüléssel, elsősorban a gyalukések, vésők, hidegvágók, fúrók, szekercék, görbekések élezése állványos köszörűgépen. — Csiszolás: = csiszolópapír kiválasztása, szabása, végtelenítése, felszerelése, = csiszolás szalagcsiszoló gépen, felső tárgyasztalon, = síklapok csiszolása, alsó tárgyasztalon szalagcsiszoló gépen. — Abroncskészítés: = méretvétel, = szabás, lyukasztás kombinált abroncskészítő gépen, = szegecselés üllőn, = széthengerlés (káfolás) kombinált abroncskészítő gépben. — Forrasztás: = fűrészszalag végtelenítése keményforrasztással; a munkadarab előkészítése, a forrasztóanyag, folyósítószer kiválasztása, a forrasztó készülék üzembe helyezése. 2001/117. szám IV. A szakmai minősítés és vizsgáztatás rendje A mesterjelöltnek a Mestervizsga Bizottság előtt kell számot adni elméleti felkészültségéről, gyakorlati tudásáról. A mestervizsga célja annak megállapítása, hogy a mesterjelölt — elsajátította-e a kádártevékenység mesterszinten szükséges, szakmai elméleti és gyakorlati ismereteit a vállalkozása vezetéséhez szükséges vállalkozási, illetve a tanulóneveléshez szükséges pedagógiai alapismereteket, — képes-e munkáját magas színvonalon önállóan végezni, — rendelkezik-e a szakmai követelmények által támasztott tudáselemekkel, gyakorlati készségekkel. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes